Pous Marcellus II - Wikipedia
Pous Marcellus II
Marcellus II was die 222ste pous van die Rooms-Katolieke Kerk van 1555 tot 1555. Hoewel hy slegs 22 dae regeer het word hy onthou weens die "Missa Papae Marcelli" gekomponeer deur Giovanni Pierluigi da Palestrina. Hy is die laaste pous wat nie sy naam verander het toe hy pous geword het nie.
1 Mei 1555
6 Mei 1501
Ander pouse genaamd Marcellus
Pous Marcellus II is gebore as Marcello Cervini (ook Marcello Cervini degli Spannochi) op 6 Mei 1501 in Montefano, Italië. Hy was die tweede seun van Ricardo Cervini en Cassandra Benci. Hy het argeologie, argitektuur, sterrekunde en wiskunde in Sienna studeer. Pous Paulus III stel hom aan as kardinaal op 19 Desember 1539. Hy was toe reeds biskop van Nicastro. Hy word verkies as biskop van Reggio Emilia op 24 September 1540. Hy het aan die konsilie van Trente deelgeneem en was een van die voorsitters. Op 24 Mei 1550 word hy kardinaal-bibliotekaris van die Vatikaan. Hy het die biblioteek aansienlik uitgebrei en 'n katalogus in Latyn en Grieks laat opstel. Op 9 April 1555 volg hy Pous Julius III op en word op 10 April 1555 tot biskop gewy en as pous gekroon deur kardinaal Francesco Pisani. Hy regeer tot sy dood op 1 Mei 1555 en word opgevolg deur Pous Paulus IV. Die naam ‘Marcellus’ beteken 'gewy aan die (Romeinse) god Mars'.
Hoewel sy geboortenaam 'n heidense konnotasie het, het die Pous Marcellus II nie sy naam verander toe hy pous geword het nie. Op Donderdag voor paasfees in 1555 het hy die voete gewas van twaalf arm mans uit Rome. Die pous kon nie veel vermag gedurende sy pontifikaat van slegs 22 dae nie.
Pous Marcellus II het geen nuwe kardinale aangestel nie.
↑ Marcellus II. (2008). Encyclopædia Britannica. Deluxe uitgawe. Chicago: Encyclopædia Britannica.
↑ Ott, M. (1910). Pope Marcellus II. In The Catholic Encyclopedia. New York: Robert Appleton Company. Besoek Oktober 26, 2009 by: http://www.newadvent.org/cathen/09641a.htm
Catholic Encyclopedia (1913)/Pope Marcellus II
Wikimedia Commons bevat media in verband met Marcellus II.
Saamgestel en vertaal uit die nl:Paus Marcellus II, Engelse, Duitse en Franse wikipedia en aangevul uit ander bronne soos aangedui.
Julius III Pous (Pontifex Maximus)
1555 – 1555 Opgevolg deur
Paolo Capizucchi Biskop van Lamezia Terme
1539 – 1540 Opgevolg deur
Ugo Rangone Biskop van Reggio nell'Emilia)
1540 – 1544 Opgevolg deur
Pietro Bembo Biskop van Gubbio
1544 – 1555 Opgevolg deur
Basis-URL: de:Marcellus II.
Ontsluit van "https://af.wikipedia.org/w/index.php?title=Pous_Marcellus_II&oldid=1791647"
Last edited on 8 September 2018, at 12:20